钦定古今图书集成/明伦汇编/氏族典/第166卷 > 《廖用贤尚友录》 > 栾成
## 钦定古今图书集成/明伦汇编/氏族典/第166卷 > 《廖用贤尚友录》 > 栾成

按《国语》：武公伐翼，杀哀侯，止栾共子曰：“苟无死，吾以
子见天子，令子为上卿，制晋国之政。”辞曰：“成闻之，民
生于三，事之如一。父生之，师教之，君食之。非父不生，
非食不长，非教不知，生之族也，故壹事之。唯其所在，
则致死焉。报生以死，报赐以力，人之道也。臣敢以私
利废人之道，君何以训矣？且君知成之从也，未知其
待于曲沃也。从君而贰，君焉用之？”遂斗而死。